Minysterstwò zdrowiégò mô ògłoszoné lëstã bòlëców jaczé twòrzą tzw. séc. Placówczi te mają zagwësnioné ùdëtkòwienié do 2021 rokù. Ti co zarządzywają 25 bòlëcama na Pòmòrzim jaczé są w tzw. sécë liczą, że òna jima zagwësni dëtkòwą sztabilizacjã, le téż wikszi bùdżet. -Séc mòże pòmòc w zwikszenim przistãpnoscë medicznëch swiôdczeniów, mòże miec cësk na kwalitet robòtë, ale to mùszi dac pasowné ùdëtkòwienié. Jô móm nôdzejã, że pacjeńt sã nie mdze czuł gòrzi dozéróny przez to, że ni ma dëtków, le to ju zanôlégô òd centralë NFZ i Minysterstwa Zdrowiégò – kòméńtérëje Paùel Òrzłowsczi, nôleżnik Zarządu Pòmòrsczégò Wòjewództwa, òdpòwiedzalny za zdrowòtny dozér. Gòrzi sytuacjô wëzdrzi w przëtrôfkù niepùblëcznëch pòdmiotów – bò ani jeden z nih w pòmòrsczim sã nie nalôzł na minysterialny lësce. To znaczi, że tak jak dopiérze kòżdi rok òne mdą mùszałë stawac do kònkùrsów na zdrowòtné swiôdczenia ògłosziwóné przez NFZ.